
                                                            Avizat Serviciul Juridic
                                                            Prin raport de avizare nr. ______ / ___________
		

Raport de specialitate
privind aprobarea trecerii imobilului teren, în suprafață de 954 mp, identificat cu NC 69340, din domeniul privat al municipiului Drobeta Turnu Severin în domeniul public al municipiului Drobeta Turnu Severin

            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea unui proiect de hotărâre de consiliu local privind aprobarea trecerii imobilului teren, în suprafață de 954 mp, identificat cu NC 69340, din domeniul privat al municipiului Drobeta Turnu Severin în domeniul public al municipiului Drobeta Turnu Severin.
1)  Justificarea uzului și interesului public local al terenurilor ce fac obiectul proiectului de hotărâre
	Proiectul de hotărâre propus are ca scop aprobarea trecerii unui teren din domeniul privat al municipiului Drobeta Turnu Severin în domeniul public al municipiului Drobeta Turnu Severin, după cum urmează:
1.	Teren în suprafață de 954 mp, înscris în CF 69340, având NC 69340 situat în municipiul Drobeta Turnu Severin, Zona Spitalul Județean, cu următorii vecini:  
Nord  - lotul 4 - NC 69339, NC 2059/3/1/1/2
Est     - lotul 6 - NC 69341, NC 52102
Sud    - NC 52102
Vest   - lotul 1- NC 69336, lotul 2- NC 69337, lotul 4 - NC 69339

Terenul menționat mai sus se declară de uz și interes public, având în vedere următoarele:
- procedurile de accesare a fondurilor demarate de Spitalul Județean de Urgență Drobeta Turnu Severin prin programul ”Investiții în infrastructura unităților sanitare publice de recuperare/reabilitare medicală” în vederea realizării unui Centru de îngrijiri paleative în cadrul unui corp de clădire independent care se va construi tot în incinta Spitalului Județean de Urgență Drobeta Turnu Severin;
- necesitatea asigurării unei suprafețe care va cuprinde o zonă ocupată de construcții,  o zonă accese, alei, parcaje și o zonă verde, cu rol decorativ și de protecție;
[bookmark: _Hlk198632187]- adresa Consiliul Județean Mehedinți nr. 13836/08.04.2025 prin care a solicitat trecerea terenului în suprafață de 954 mp, înscris în CF 69340, având NC 69340 din domeniul privat al municipiului Drobeta Turnu Severin în domeniul public al municipiului Drobeta Turnu Severin.
	
2)  Analiza economico-financiară 
[bookmark: _Hlk198631321]	Prin trecerea terenului identificat cu NC 69340 din domeniul privat al municipiului Drobeta Turnu Severin în domeniul public al municipiului Drobeta Turnu Severin se creează condițiile demarării și realizării unui obiectiv de uz și interes public local, respectiv realizarea unei unități sanitare publice de recuperare/reabilitare medicală, respectiv un Centru de îngrijiri paleative.
3) Beneficiul pentru comunitate
Prin trecerea terenului identificat cu NC 69340 din domeniul privat al Municipiului Drobeta Turnu Severin în domeniul public al Municipiului Drobeta Turnu Severin se realizează un Centru de îngrijiri paleative cu 3 zone funcționale (zona ocupată de construcții, zona accese, alei, parcaje, zona verde, cu rol decorativ și de protecție).

	  4)	Legalitatea 
	Susținerea proiectului din punct de vedere legal este fundamentată pe dispozițiile art. 84, art. 129  alin. 1, alin. 2 lit. (c), art. 139 alin. 1, alin. 3 lit. g și art. 296 alin. 2 din O.U.G. nr. 57/05.07.2019 privind Codul administrativ. 
Atășăm prezentului raport :
 -     adresa Consiliul Județean Mehedinți nr. 13836/08.04.2025;
-	extrasul de carte funciara pentru informare;
-	plan de amplasament și delimitare a imobilului.

          Director,                                                     Șef Serviciu Administrare Terenuri,      
       Radu Lăpădat                      					   Felix Nuhaiu        




          Direcția Arhitect Șef, 				               Inspector,                                
   Șef Serviciu Urbanism   ________                                         Laura Stoican   
   Șef Serviciu Cadastru     ________

